
Rukavice za jednokratnu upotrebu koje se koriste u zdravstvenim ustanovama se odlažu kao infektivni otpad.

Nacionalni vodič za upravljanje medicinskim otpadom kaže: „Sve predmete i opremu koja dođe u dodir sa pacijentima treba smatrati potencijalno kontaminiranim. Ukoliko je taj predmet ili oprema za jednokratnu upotrebu, on se mora nakon upotrebe tretirati kao medicinski otpad i pravilno ukloniti“

Posebna procedura za odlaganje rukavica ne postoji već za njihovo odlaganje važi procedura koja važi   za uklanjanje infektivnog otpada.

Izvor: Ministarstvo zdravlja, Republička stručna komisija za bolničke infekcije, IZJZ „Batut“



Rukavice su inače izrađene od PVC-a, nitrilne gume ili lateksa.

Rukavice od PVC-a se najmanje koriste iz razloga  što je PVC u izvornom stanju čvrsta plastika i da bi se dobile jednokratne rukavice moraju se koristiti omekšivači – ftalati. Ftalati daju potrebnu mekoću i elastičnost ali spadaju u kancerogene materije. Prednost im je što su jeftinije od drugih ali su u odnosu na lateks ili nitrilne manje elastične i manje otporne na pucanje.

Rukavice od lateksa - prirodnog materijala, koji se dobija od tropskog kaučuk drveta (hevea brasiliensis). Velika prednost je jako velika elastičnost i optimalno prilagođavanje na ruku. Mana – česte alergijske reakcije.

Rukavice od nitrilne gume - nitril je sintetički materijal, koji se najvećim delom proizvodi od sirove nafte. U odnosu na druge materijale je u prednosti: nitril je 100% proizveden bez “lateks proteina“ i zbog toga ne izaziva alergijske reakcije.
Ostale prednosti:
– Otporan na ulja i masnoće
– Pruža visok nivo zaštite od hemikalija, rastvornih sredstava i virusa
– Izdržljiv na jaka mehanička opterećenja, veća zaštita nego kod lateksa i vinila, iz razloga što je  
   nitril jako otporan na trošnost i pucanje
– Gde lateks postaje porozan i vodopropustan nitril je jako elastičan i do granice pucanja ostaje 
   čvrst i stabilan.

Koliko dugo korona virus preživljava na površinama?

Nije sigurno koliko dugo virus koji uzrokuje COVID-19 opstaje na površinama.. Studije sugerišu da korona virusi (uključujući preliminarne informacije o virusu COVID-19) mogu ostati na površinama nekoliko sati ili do nekoliko dana, konkretno na hirurškim rukavicama i lateksu do 8 sati. 

Što se odlaganja rukavica van zdravstvenih ustanova tiče, to će biti problem još mesec-dva. Svetska zdravstvena organizacija, Institut za javno zdravlje „Batut“ i Ministarstvo zdravlja nigde u preporukama (šaljem vam preporuke koje smo dobili) ne spominje rukavice. Maske da a kada su ruke u pitanju insistira se na redovnom i pravilnom pranju ruku. Neki naučnici tvrde da nošenje rukavica ima čisto „psihološki“ efekat jer ljudi rukavice doživljavaju kao strano telo i ređe će dodirivati oči i lice ako imaju rukavice na rukama. Virus se ne može preneti preko kože.

Na internetu nigde nisam našla podatak u vezi reciklaže rukavica koje se koriste izvan zdravstvenih ustanova dok je za zdravstvene ustanove procedura jasna: u kese za infektivni otpad-autoklav-deponija.

